text: Filtreeritud kujul ilmnes samasugune nähtus ka eilses Putini telesillas. Mitmed eetrisse pääsenud pöördujad kõnelesid omaenda kommunaal- ja sotsiaalprobleemidest. Üür on kallimaks läinud (Putin: «See on korralagedus!»). Lasterikkal perel kulub ravimitele liiga palju raha jne. Tõenäoliselt neil inimestel vedas kõvasti – kui oled juba kõige kõrgema ees saanud oma probleemiga lagedale tulla, poevad kohalikud juhid kindlasti nahast välja, et «küsimus lahendataks».